**Vedtekter for FAU Buggeland Skole**

Vedtekter under har til hensikt og beskrive hvilke oppgaver og rolle FAU på Buggeland Skole skal ha.

**§ 1- Foreldrerådet**  
Alle foreldre som har barn ved skolen, er medlem av foreldrerådet. Foreldrerådet skal arbeide for å skape godt samhold mellom hjemmet og skolen, legge til rette for trivsel og positiv utvikling hos elevene og skape kontakt mellom skolen og lokalsamfunnet.

**§ 2 - Foreldrerådets arbeidsutvalg (FAU)**  
Foreldrerådets arbeidsutvalg (FAU) er et arbeidsutvalg valgt av foreldrerådet og er det utøvende organet for foreldrerådet. FAU er bindeleddet mellom foreldrene og skolen. FAU skal sikre reell medvirkning for foreldrene, og ha medansvar for at læringsmiljøet til elevene er trygt og godt.

**§ 3 - Valg og konstituering**  
FAU velger en valgkomité i god tid før valget. Disse innstiller kandidater til FAU. Ledervervet bør avklares før valget. Det skal foretas valg av nytt FAU styre basert på innstilte kandidater ved foreldrerådets årsmøte senest juni. FAU styremedlemmer skal ha to års funksjonstid, det bør tilstrebes at halvparten er på valg hvert år. Viktig at nytt FAU styre velges før skole ferien, slik at FAU er klar til å begynne arbeidet tidlig på høsten

FAU konstituerer seg på det første møtet etter sommerferien, og velger da leder, nestleder, kasserer, sekretær og styremedlemmer, SU (samarbeidsutvalget) og KFU (kommunale foreldreutvalg) representant.

**§ 4 - Arbeidsgrupper**  
Arbeidsgruppene er nå en godt etablert organisering av hjem-skole samarbeidet på skolen vår. FAU Buggeland Skole har organisert arbeidsgruppene inn i 3 grupper. Det er 2 foreldrerepresentanter fra hvert trinn som skal være med i arbeidsgruppene. Disse to blir valgt av de 6 foreldrerepresentantene som blir valgt på foreldremøtet om våren.

**FAU Arbeidsgruppe 1** består av 2 foreldrekontakter fra 1. og 2. trinn + 1 fra styret i FAU (5 tilsammen) Arbeidsgruppe 1 har ansvaret for:

* skole/hjem samarbeidet
* innspill til organisering og aktiviteter på SFO
* trafikksikring og trygg skolevei
* temamøte for alle foreldrene

**FAU Arbeidsgruppe 2** består av foreldrekontakter fra 3.-5. trinn + 1 fra FAU styret (7

tilsammen. Målsetning er å styrke det sosiale miljøet blant barn og foreldre i bydelen.

Arbeidsgruppe 2 har ansvaret for:

* Sosiale aktiviteter (loppemarked, bingo++)

**FAU Arbeidsgruppe 3** består av foreldrekontakter fra 6. Og 7. Trinn + 1 fra FAU styret. (5 til sammen) FAU Arbeidsgruppe 3 har ansvaret for:

* Vårdugnad

**§ 5 - Møter**  
FAU styret har møte en gang i måneden, med unntak hvis FAU styret beslutter annet.

Foreldrerådets årsmøte

Årsmøtet avholdes før skolens sommerferie starter, senest juni. Årsmøtet kalles inn med minst 4 ukers varsel, via FAU og Buggeland Skole sin hjemmeside på *minskole/buggeland.no*. Saker som ønskes behandlet på årsmøtet skal være i styrets hende innen 14 dager før årsmøtet. Årsmøtet skal behandle regnskap og årsberetning, samt velge neste års styre.

Dersom sammensetning av neste års FAU ikke er avklart før skolens sommerferie skal det avholdes ekstraordinært møte snarest mulig etter skolestart for å få valgt styre.

**§ 6 - Økonomi**  
FAU har disposisjonsrett over midler som kommer inn på arrangementer i regi av foreldrerådet/FAU. Bevilgninger kan kun gis til formål som kommer skolens elever direkte til gode. Det er avtalt at 7 trinn får et tilskudd på 260 kr pr elev som dere del av overskuddet fra 17. mai arrangementet fra forrige skole år. Regnskap legges fram på årsmøtet.

**§ 7 - Taushetsplikt**  
Forvaltningslovens bestemmelser om taushetsplikt, gjelder for foreldrekontakter og medlemmer av skolens rådsorganer.

**§ 8 - Endringer av vedtektene**  
Forslag til vedtektsendringer skal behandles i Buggeland Skole Foreldreråd (årsmøte eller ekstraordinært møte). Dersom forslag fremmes fra andre enn FAU styret, skal FAU styret behandle forslaget før det fremmes for Foreldrerådet.

Vedtektsendringer krever 2/3 flertall blant de frammøtte for å være gyldige.